לילה מוטרף במוזיאון: שובו של קאמונרה

לילה מוטרף במוזיאון: שובו של קאמונרה (באנגלית: Night at the Museum: Kahmunrah Rises Again) הוא סרט הרפתקאות מונפש משנת 2022 שבוים על ידי מאט דאנר על פי תסריט מאת ריי דלורנטיס וויליאם שיפרין. סרט זה הוא הרביעי בזיכיון המדיה "לילה מוטרף במוזיאון", והמשך לסרט "סוד הקבר".

הסרט עלה לשירות הסטרימינג "דיסני+" ב-9 בדצמבר 2022.

תקציר העלילה
לאחר שניק דיילי, בנו של לארי, הופך לשומר הלילה החדש של המוזיאון האמריקאי לתולדות הטבע, הוא מגלה שעליו להתעמת שוב מול קאמונרה, ששב לנקום לאחר תבוסתו במוזיאון הסמית'סוניאן.

צוות המדבבים
 ג'ושוע באסט – ניק דיילי
 ג'יימי דמטריו – ד"ר מקפי
 אליס איזאז – ז'אן ד'ארק
 גיליאן ג'ייקובס – אריקה
 ג'וסף כמאל – קאמונרה
 תומאס לנון – תאודור "טדי" רוזוולט
 זאקרי לוי – לארי דיילי
 ג'ק וייטהול – אוקטביוס
 סטיב זאן – ג'דדיה סמית
 אקמאל סאלח – סת'
 קיראן סקוויה – סקאג'וויה
 אלכסנדר סלמט – אטילה ההוני
 כריס פרנל – ג'ורג' וושינגטון
 די בראדלי בייקר – דקסטר, קוף קפוצ'ין שחצן.
 בואן יאנג

הפקה
בשנת 2016, נמסר כי אולפני "Alibaba Pictures Group" שוקדת על פיתוח עיבוד מחודש לסדרת סרטי הזיכיון "לילה מוטרף במוזיאון". באוגוסט 2018 הודיעה מנכ"לית "פוקס המאה ה-20", סטייסי סניידר, כי פיתוחו של העיבוד המחודש הפך לעיבוד טלוויזיוני שיתבסס על סדרת הסרטים. באוגוסט 2019, לאחר רכישת האולפנים על ידי חברת וולט דיסני, אושר כי הפרויקט עדיין נמצא בפיתוח, הפעם כסרט בלעדי שיופק ויופץ בשירות הסטרימינג "דיסני+".

באוקטובר 2020, נמסר כי הסרט יהיה מונפש, וכי עלילתו תתמקד בבנו של לארי, ניק, אשר מהסס ללכת בדרכו של אביו כשומר לילה. עוד נמסר כי בנוסף לדמויותיהם של ניק וקאמונרה, בסרט יופיעו גם דמויותיהם של ג'דדיה סמית, אוקטביוס, תאודור "טדי" רוזוולט, סקאג'וויה וז'אן ד'ארק. באוגוסט 2021, הצהיר שון לוי כי הסרט יופץ במהלך שנת 2022. בספטמבר 2022, חשף מאט דאנר שהוא היה אמון על בימוי הסרט.

על פי הדיווחים, את האנימציה עבור הסרט הפיקה חברת "Atomic Cartoons"; הסרט מונפש בסגנון הנפשה דו-ממדי; והוא סרט ההנפשה הדו-ממדי הראשון שהופק על ידי אולפני וולט דיסני מאז "פו הדב".

מוּזיקה
במרץ 2022, חשף ג'ון פאזאנו כי הוא יהיה אמון על הלחנת הפסקול עבור הסרט. ב-29 באוגוסט 2022, אושר רשמית כי פסקול הסרט יולחן על ידי פאזאנו, שיחליף את המלחין אלן סילבסטרי שהיה אמון על הלחנת שלושת הסרטים הקודמים.

הפצה
הסרט עתיד לעלות לשירות הסטרימינג "דיסני+" ב-9 בדצמבר 2022 כסרט מקורי של השירות, זאת לאחר שבמקור התעתד לעלות לשירות במהלך שנת 2021. על הפצת הסרט יהיו אמונים אולפני וולט דיסני, זאת למרות שהפקת הסרט החלה אצל אולפני המאה ה-20.

קישורים חיצוניים

הערות שוליים

דיסני+: סרטים
דיסני: סרטי הנפשה
סרטי המשך אמריקאיים
סרטי הנפשה אמריקאיים
סרטי הרפתקאות אמריקאיים
סרטי קומדיה אמריקאיים
סרטים אמריקאיים מבוססי ספרים
לילה מוטרף במוזיאון